SSP วิ่ง 8% ทำสถิติใหม่! โบรกฯ เคาะเป้า 13.05 บ. มองกำไรโตยาว รับแผน COD รฟฟ.ต่อเนื่อง
SSP วิ่ง 8% ทำสถิติใหม่! โบรกฯ เคาะเป้า 13.05 บ. มองกำไรโตยาว รับแผน COD รฟฟ.ต่อเนื่อง ล่าสุดอยู่ที่ 12.40 บ. บวก 0.90 บ. หรือ 7.83% มูลค่าซื้อขาย 337.60 ลบ.
SSP วิ่ง 8% ทำสถิติใหม่! โบรกฯ เคาะเป้า 13.05 บ. มองกำไรโตยาว รับแผน COD รฟฟ.ต่อเนื่อง ล่าสุดอยู่ที่ 12.40 บ. บวก 0.90 บ. หรือ 7.83% มูลค่าซื้อขาย 337.60 ลบ.
6 ม.ค. 2564

ผู้สื่อข่าวรายงานว่า ราคาหุ้น บริษัท เสริมสร้าง พาวเวอร์ คอร์ปอเรชั่น จำกัด (มหาชน) หรือ SSP ล่าสุด ณ เวลา 16.06 น.อยู่ที่ 12.40 บาท บวก 0.90 บาท หรือ 7.83% สูงสุดที่ 12.70 บาท ต่ำสุดที่ 11.60 บาท ด้วยมูลค่าซื้อขาย 337.60 ล้านบาท ทั้งนี้ ราคาหุ้น SSP ปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย (SET) เมื่อวันที่ 27 ก.ย.2560

โดย บล.เอเซีย พลัส ระบุในบทวิเคราะห์ แนะนำ “ซื้อ” หุ้น SSP ราคาเป้าหมาย 13.05 บาท โดยคาดตั้งแต่ปี 2564-2567 SSP จะมีกำไรปกติเติบโตขึ้นอย่างต่อเนื่อง 11.5%CAGR โดยใช้กำไรปี 2563 เป็นฐาน โดยในปี 2563 คาดกำไรปกติจะอยู่ที่ราว 755.3 ล้านบาท เพิ่มขึ้น 38.4% เมื่อเทียบจากปีก่อน จากการรับรู้รายได้จากโครงการที่ทยอย COD ในปี 2562 ได้เต็มปี รวมทั้งสิ้น 43.5 เมกะวัตต์ (MW) ที่ผลิตเชิงพาณิชย์เมื่อวันที่ 30 พ.ค.2563 จากนั้นจะยังเหลือ Backlog ในมืออีกราว 96.2 MW ยังไม่รวมโครงการ Wind#2
ทั้งนี้ในปี 2564 คาดกำไรปกติจะเติบโตอีก 11.3% เมื่อเทียบจากปีก่อน มาอยู่ที่ 840.4 ล้านบาท จากการรับรู้รายได้จากโครงการ Yamaga และคาดรับรู้รายได้จากโครงการใหม่ๆ รวม 63.9 MW
สำหรับปี 2565 คาดกำไรปกติเติบโต 24.3% เมื่อเทียบจากปีก่อน มาอยู่ที่ราว 1 พันล้านบาท จากการรับรู้โครงการที่ COD เมื่อปี 2564 ได้เต็มปี และคาดจะรับรู้รายได้จากโครงการ Solar Rooftop#3 ประเทศอินโดนีเซีย กำลังการผลิตตามสัดส่วนผู้ถือหุ้น 83.9% ที่ 15.3 MW ที่มีแผน COD ภายในปี 2565
ส่วนในปี 2566-25667 คาดกำไรปกติจะเตอบโตอีกราว 4.9% เมื่อเทียบจากปีก่อน และ 6.5% เมื่อเทียบจากปีก่อน มาอยู่ที่ 1.1 พันล้านบาท และ 1.2 พันล้านบาท ตามลำดับ จากการรับรู้โครงการที่ COD ไปในปีก่อนหน้าได้เต็มปี และรับรู้โครงการ Leo2 ที่คาดว่าจะเริ่ม COF ได้ภายในไตรมาส 4/66 ทั้งนี้ในปี 2567 ยังมีแผน COD โครงการ Wind#2 ที่ขณะนี้อยู่ระหว่างการศึกษาพัฒนา และรอเซ็นสัญญาซื้อขายไฟฟ้า ซึ่งถือเป็นส่วนที่ฝ่ายวิจัยยังไม่ได้รวมไว้ในประมาณการ